Kuivõrt see "ärasöömise blokk" tõeliselt olemas oli, selle kohta puuduvad vähemalt käesoleva ülevaate autoril andmed. Kuid praegu, kaugemast perspektiivist vaadates, paistab küll, et, see oli samapalju liialdus kui oli liialt hell kirjanike Siuru kohal ülistusega harjunud enesetunne. Tegelikult vaheldusid «koalitsioonid", niivõrt kui neid sääl tekkis, boheemi laudkonnas sama kiiresti kui koalitsioonid Toompääl. Kuid nagu sääl, nii siingi  lepiti kiiresti ega peetud pikka viha, kui selgus, et tüli oli tekkinud tühja asja pärast.